《秋月》
清代·沈清瑞

夜色凉于水，风高朔雁还。长空一片影，吹落万松间。

思妇高楼上，含愁照玉颜。可怜千里道，何处是秦关。

作者简介：（1758—?）江苏吴县人，初名南沅，字吉人，号芷生。沈起凤弟。乾隆五十二年进士，官知县。少慧，有“小鸿博”之誉。工诗文，宗法六朝，词亦灵隽。年未四十而卒。有《沈氏群峰集》、《保春词》、《韩诗故》、《孟子逸语》、《史记补注》。